Vi hadde en fantastisk fin uke i Lisboa. Leiligheten var perfekt for oss fem.
Pedro møtte oss i leiligheten da vi kom, og han var veldig hyggelig og imøtekommende. Han sa vi kunne ringe ham når som helst hvis det var noe vi lurte på. Leiligheten var akkurat slik som beskrevet og vi var svært godt fornøyd alle sammen med rominndelingen. Deilig med to bad når vi hadde med oss tre tenåringer. Balkongen ble flittig brukt og det var deilig å sitte der på morgenen og på kvelden. Leiligheten lå veldig sentralt til i et koselig område av byen med mange butikker og restauranter i umiddelbar nærhet. Det var også kort veil til trikk, buss og t-bane. Til tross for at den lå sentralt til var det lite støy på nettene.